
Tartalmi kivonat
Mindennapi életünkben is tapasztaljuk, hogy minél többször végzünk el egy feladatot, annál rövidebb idő alatt tudjuk azt végrehajtani. Az alapfolyamat megtanulásával és begyakorlásával csökken a feladat elvégzéséhez szükséges fajlagos idő. Ezt a tanulási folyamatot egy degresszív függvény írja le, melynek gyakorlati jelentőségét az 1950-es évek óta kutatják. 

Azokon a helyeken, ahol nagy az élő munka aránya a gépi munka arányával szemben figyelembe kell venni a tanulási hatást a költségszámításoknál és kapacitástervezésnél. Különösen igaz ez a gyártás kezdeti szakaszában, amikor a tanulási hatás fokozottan érvényesül. TDK dolgozatomban a tanulási hatás figyelembevételének lehetőségét vizsgáltam költségelemzésnél és termékszerkezet optimalizálásnál.

Az Árbevétel-Költség-Fedezet-Nyereség- (ÁKFN) modell egy jól ismert menedzseri eszköz, mely a vállalat költség- és árbevétel függvényeit, és a közöttük lévő kapcsolatot határozza meg. Segítségével vizsgálható a költségek, termelt és eladott mennyiségek, valamint az eladási árak változásának hatása az eredményre. A hagyományos ÁKFN-elemzésnél lineáris költség- és árbevétel-függvényeket használnak.

A tanulási hatást figyelembe vevő költség függvény a fajlagos gyártási idő csökkenése és ezáltal a fajlagos gyártási költség csökkenése miatt degresszív. A változó költségek csökkenése révén csökken az összköltség, emiatt csökken a kritikus mennyiség és nő a nyereség. Ennek vizsgálatára elkészítettem egy nemlineáris ÁKFN modellt.

Termékszerkezet meghatározásnál a tanulási hatást figyelembe vevő erőforráskorlátok és célfüggvények nemlineáris optimalizálási problémához vezetnek, amely gyakorlati méretű feladatoknál csak nehezen oldható meg. TDK dolgozatomban kidolgoztam egy eljárást, mely a tanulási hatást figyelembe vevő függvényeket linearizálja. A linearizált modell eredménye jól közelíti a nemlineáris feladat megoldását, és lehetővé teszi az érzékenységvizsgálati eredmények számítását és felhasználását.
Kulcsszavak: tanulási görbe, költségelemezés, termékszerkezet
1. Bevezetés
Mindennapi életünkben is tapasztaljuk, hogy minél többször végzünk el egy feladatot, annál rövidebb idő alatt készülünk el vele. Megtanuljuk a feladat elvégzéséhez szükséges alapfolyamatot, majd begyakoroljuk azt, esetleg kidolgozunk egy hatékonyabb eljárást, ami megkönnyíti a dolgunkat és megkíméli az időnket.

Ez a tanulási folyamat vállalati szinten is jelen van. Termelésgazdaságtani kérdéseknél, ahol magas az élő munka aránya, a tanulási hatás a fajlagos gyártási idő csökkenésén keresztül jelentkezik. Ez két dolgot jelent. Egyrészt a gyártott mennyiség növekedésével csökken a fajlagos gyártási költség. Másrészt közvetetten nő az egy időszakra jutó kapacitás, mert azonos idő alatt többet tudunk gyártani.

Az Árbevétel-Költség-Fedezet-Nyereség- (ÁKFN) struktúrában a tanulási hatás a proporcionális költségekben okoz változást, és ezen keresztül kihat a fedezetre, illetve a nyereségre is.

Ha a tanulási hatást figyelembe vesszük a termékszerkezet optimalizálásánál, megfigyelhetjük, hogy adott gépóra (és megfelelő mennyiségű alapanyag) rendelkezésre állása esetén tervezetten többet tudunk gyártani, amit a termékek fajlagos gyártási idejének csökkenése okoz.
A dolgozatomban ezt a két témakört vizsgáltam meg részletesebben.
2. Történelmi előzmény
A tanulási görbe jelenségéről először Wright tudósított 1936-os cikkében (Wright, 1936), de figyelmet igazán csak a Második Világháború idején kapott, amikor a kormányzati beszállítók a háborúban felhasználni kívánt hajók és repülőgépek megépítésével kapcsolatos idő- és költségszükségletek előrejelzéséhez kerestek módszereket. (Yelle, 1979).
A repülőgépek gyártásánál azt tapasztalták, hogy az egy repülőgép megépítéséhez szükséges emberi munkaórák száma állandó ütemben csökkent a gyártás széles tartományában. Ez a folyamatos javulás annyira általános volt a repülőgépiparban, hogy a háború idején már természetszerű elvárássá vált a repülőgépek tömeggyártásánál, és a teljesítéseket is ennek alapján tervezték. (Hirschmann, 1964).
Noha a tanulási görbe jelenségét a repülőgépiparon kívül több iparágban is megállapították, mégsem volt olyan széles körben elfogadott, s helyette továbbra is azonos szintű teljesítményt és állandó költséget feltételező előrejelzésekkel számoltak. (Hirschmann, 1964)
3. A tanulási görbe karakterisztikája
A jelentések szerint a légierő ohioi Wright-Patterson bázisának parancsnoka figyelt meg először tanulási mintákat gyártási műveleteknél 1925-ben. (Reguero, 1957) A következő évek során készült repülőgépek összeszerelésével foglalkozó tanulmányok jellegzetes mintát mutattak: a negyedik géphez szükséges közvetlen munka csak a 80%-a volt a második gép elkészítéséhez szükséges munkának; a nyolcadik géppel a negyedik gép elkészítési idejének 80%-a alatt lettek készen; a századik repülőgép elkészítéséhez szükséges idő pedig az ötvenedik gép elkészítési idejének csupán 80%-át tette ki, és így tovább. Ennélfogva a repülőgépek összeszerelésének tanulási rátáját 80%-osnak állapították meg a gyártott mennyiség duplájára emelése esetén (Hirschmann, 1964).
Számos matematikai modellt használtak, annak leírására, hogy a dolgozóknak kevesebb időre van szükségük egy komplex feladat elvégzéséhez, miután jártasságot és tapasztalatot szereztek a munkához kapcsolódó készségekben. Ezeket a modelleket tipikusan tanulási görbe modelleknek hívjuk, noha a puszta tanuláson kívül sok más tényező is felelős lehet a megfigyelt idő- és költségcsökkenésért. A termelés növeléséhez kapcsolódó fajlagos termelési idő csökkenés kifejezhető az utolsó vagy Q-adik darab elkészítési idejének csökkenésével, vagy a Q-adik darab kumulált átlagos idejének a csökkenésével (McIntyre, 1977).
A tanulási görbét kétféle időmodell segítségével szokták definiálni. A fajlagos idő (unit time) modell esetében a Q-adik darab elkészítéséhez szükséges időt mérik, és ezt ábrázolják, illetve ezzel számolnak. Az aggregált átlagos fajlagos idő (cumulative average hours per unit) modellnél viszont a Q-adik darabig elkészített összes darab (Q-t is beleértve) elkészítéséhez szükséges összes időt elosztják Q-val (= átlagos fajlagos idő), és ezzel az idővel számolnak (Conway és Schultz, 1959).
3.1. Fajlagos idő modell (Unit Time- vagy Marginal Time Model)
A tanulási görbe a következő matematikai függvénnyel írható le (Yelle, 1979; Conway és Schultz, 1959; Koltai, 2006):

ahol:

Q – az elvégzett feladat mennyisége (például legyártott termékek száma, feldolgozott ügyiratok száma, kiszolgált vevők száma stb.),

YQ – a feladat Q-adik végrehajtásához szükséges idő,
a – a feladat első végrehajtásához szükséges idő, vagyis a = Y1. Emiatt a és Y1 ugyanazt jelenti. 

 – tanulási index, a végrehajtott feladatok számának növekedésével összefüggő időcsökkenést leíró paraméter,

L – tanulási ráta,

(1-L) – javulási arány.

A gyakorlati életben inkább a tanulási ráta használata terjedt el, amely azt fejezi ki, hogy megduplázva a végrehajtott feladatok számát, hányad részére csökken a fajlagos végrehajtási idő. A tanulási ráta a következő összefüggés alapján számolható (Koltai, 2006):

A tanulási ráta segítségével a tanulási hatás 0 és 1 között mérhető, illetve szokás megadni százalékos formában is.

Az 1. ábrán három tanulási görbét látunk. A hozzájuk tartozó tanulási hatás rendre 70%, 80%, illetve 90%. Mindhárom esetben az első darab elkészítéséhez szükséges idő 10 időegység volt.

Megfigyelhető, hogy 70%-os tanulási ráta esetén a fajlagos időszükséglet nagyobb ütemben csökken, mint 90%-os tanulási ráta esetén, vagyis nagyobb mértékű a tanulás.

[image: image6.emf]Tanulási görbe

0,1

2,1

4,1

6,1

8,1

10,1

0 500 1000 1500 2000 2500

Előállított mennyiség

Fajlagos végrehajtási idő

Y(x) [0,7]

Y(x) [0,8]

Y(x) [0,9]


1. ábra A tanulási görbe eltérő tanulási ráták esetén
A tanulási ráta meghatározása a gyakorlatban kétféle módon történhet. Egyszerűbb esetben megmérik, becslik vagy számolják egy feladat első és z-edik végrehajtási idejét, s az így kapott Y1 és Yz értékekből kiszámítják a, b, valamint L értékeit. Mivel azonban a két mérés alapján számított tanulási ráta pontatlan, a gyakorlatban több darab előállítási idejét mérik, mely a következő adatsort adja: [Q;YQ], Q = 1, …, M; ahol M a – nem feltétlenül egymást követő – munkadarabok összes száma (Koltai, 2006). A [Q;YQ] pontokat logaritmusskálán ábrázolva, azok ideális esetben egy egyenes mentén helyezkednek el, ugyanis:

	Ln {Y} = Ln {a} + b · Ln {Q}
	(3)   


A mért adatokat logaritmus skálán ábrázolva és a pontokra lineáris regresszióval egy egyenest illesztve megkaphatjuk a és b becsült értékeit, a b segítségével pedig meghatározható a tanulási ráta (L) becsült értéke. (Koltai, 2006)
Míg lineáris koordinátarendszerben az előállított mennyiség és a fajlagos végrehajtási idő kapcsolata egy görbét ad eredményül, mely gyors kezdeti csökkenés után később lassabban csökken (mint ahogy az az 1. ábrán is látható), addig mindez logaritmikus skálán ábrázolva egy negatív meredekségű egyenes (ld. 2. ábra), ami egy állandó csökkenési arányt fejez ki. Egy ilyen lineáris kapcsolatot könnyebb megrajzolni és előrejelzési célokra használni (Hirschmann, 1964).

0,1

1

10

1 10 100 1000 10000

Előállított mennyiség

Fajlagos végrehajtási idő

Y(x) [0,7]

Y(x) [0,8]

Y(x) [0,9]


2. ábra A tanulási görbe logaritmikus skálán eltérő tanulási ráták esetén
Noha a tanulási görbék igen eltérőek lehetnek, a termékek különböző mértékű összetettsége miatt, a meredekségükben megfigyeltek emberi és gépi munka aránya szerinti jellegzetességeket. Ahol nagyobb az emberi munka aránya, ott a tanulási görbének is nagyobb a meredeksége, mivel a tanulás alapvetően emberekhez kötődő fogalom (Hirschmann, 1964). A repülőgépek különböző típusainál például, ahol az összes végrehajtandó munka háromnegyed része emberi munka, összeszerelés, a tanulási görbe rendre 80%-os volt a vizsgált esetekben.

A tanulási ráta és a gépi munka arányának kapcsolatát az 1. táblázat szemlélteti (Yelle, 1979):

1. táblázat A tanulási ráta és a gépi munka arányának kapcsolata

Forrás: Yelle (1979) / Labor Learning vs. Machine Learning alfejezet
	Gépi munka aránya (összes munka százalékában)
	Tanulási ráta

L
	Fejlődési arány

1–L

	25%
	80%
	20%

	50%
	85%
	15%

	75%
	90%
	10%


(A tanulási görbe meredeksége megadható fejlődési (javulási) aránnyal is, aminek értéke 1-L.)

A tanulási görbe nem csak egy egyén teljesítményét írhatja le, hanem egy csoportét, szervezeti egységekét, illetve egy egész vállalatét is. A csoport sokszor nem is csak azokból az emberekből áll, akik közvetlenül, fizikailag előállítanak egy terméket, hanem azokból is, akik a háttérben a folyamatban rejtőző javítási lehetőségeket folyamatosan keresik, és munkájukkal segítik hatékonyabbá tenni az egyes műveleteket, vagy az egész folyamatot (Hirschmann, 1964). Emellett fontos azt is látni, hogy az egyéni vagy csoportos emberi tanuláson túl a technológiai fejlődés is egyfajta tanulás (Hirschmann, 1964).
A tanulási görbe logaritmikus skálán sem ad mindig folytonos egyenest. Lehetnek benne szakadások, törések, például aszerint, hogy:

· történtek-e a terméken (kisebb) változtatások,

· átköltöztették-e a részleget egy másik helyre,

· történt-e hosszabb idejű karbantartás miatti leállás,

· változott-e a csoportösszetétel.

Nem sokkal a művelet újrakezdése után, mikor az emberek megtanulták kezelni a változást, a tanulási görbe gyorsan csökken, mígnem eléri a régi meredekséget (Hirschmann, 1964).
3.2. Kumulált tanulási görbe
A tanulási hatás következtében egy termék első száz darabjának az előállítása nyilvánvalóan nem ugyanakkora kapacitást köt le, mint a második száz darab elkészítése. Ezt a kapacitásszámításnál feltétlenül figyelembe kell venni. A tanulási hatást is figyelembevevő kapacitásigény meghatározását teszi lehetővé a kumulált tanulási görbe. Egy adott Q mennyiség legyártásához a tanulási hatást is figyelembe vevő összes idő a következő módon számítható:

Az összefüggésből látható, hogy a Q mennyiség legyártásához szükséges összes idő az első darab elkészítéséhez szükséges idő (a) és az első Q egész szám b-edik hatványának összege segítségével számolható. (Koltai, 2006)
A kumulált tanulási görbét 0,7-es, 0,8-as és 0,9-es tanulási ráta mellett a 3. ábra szemlélteti:

3. ábra Kumulált tanulási görbe 0,7-es, 0,8-as és 0,9-es tanulási ráta esetén
A kumulált tanulási görbénél nem számít, hogy a fajlagos idő modellt vagy az aggregált átlagos fajlagos idő modellt használjuk. Nem lényeges tehát, hogy az egyes darabok elkészítési idejét összegezzük, vagy az összes elkészítési idő egy egységre jutó idejét, azaz az átlagos időt vesszük alapul és ezzel számolva összegezzük az időket, mert a kettő ugyanazt az eredményt adja.

3.3. Aggregált átlagos fajlagos idő modell (Cumulative Average Hours Per Unit Model, vagy Average-Time model)
Az aggregált átlagos fajlagos idő modell (vagy átlagos-idő modell) azt feltételezi, hogy az aggregált átlagos fajlagos idő 1–L értékkel csökken minden egyes alkalommal, amikor a termelés megduplázódik. Másként megfogalmazva a kumulált átlagos fajlagos idő a termelés megkétszerezése előtti időnek L százaléka (McIntyre, 1977).
Az aggregált (vagy kumulált) átlagos idő a következőképpen határozható meg (Conway és Schultz, 1959):

ahol:


[image: image11.wmf]Q

Y

– az elsőtől a Q-adikig gyártott összes egység átlagos fajlagos ideje.
Yi – a feladat i-edik végrehajtásához szükséges idő.

Az (5) összefüggésbe behelyettesítve a fajlagos idő (1) egyenletét a következő összefüggést kapjuk (Conway és Schultz, 1959):
	
[image: image12.wmf]å

å

=

=

=

=

Q

i

b

Q

i

b

Q

i

Q

Y

i

Q

a

Y

1

1

1


	b ≤ 0

Mivel ez az összegzés Q nagy értékeinél nehezen számolható, kényelmesebb az összeget egy integrállal közelíteni, ami a következőképpen becsülhető (Conway és Schultz, 1959):

Az aggregált átlagos logaritmikus skálán ábrázolt görbe aszimptotikusan párhuzamos a logaritmikus skálán ábrázolt fajlagos idő görbével, ezért nagy Q (>100) értékek esetén a következő egyszerű kapcsolat használható (Conway és Schultz, 1959):

A 4. ábra a fajlagos és aggregált átlagos görbéket mutatja logaritmikus skálán a 2. ábrához tartozó adatokkal 80%-os tanulási hatás mellett.

4. ábra Logaritmikus skálán ábrázolt tanulási görbe lineáris fajlagos idő görbével
Az ábrán jól látható, hogy az aggregált átlagos fajlagos időt ábrázoló görbe (átlY(x) [0,8]) végig a fajlagos idő egyenese (Y(x) [0,8]) fölött halad az átlagolás simító hatásának következtében.

Sokan gondolják úgy, hogy az aggregált átlagos fajlagos idő változására igaz a fajlagos időre feltételezett exponenciális csökkenés (Conway és Schultz, 1959), tehát:

Ebben az esetben a fajlagos időt a következőképpen kapjuk meg (Conway és Schultz, 1959):

Ez logaritmikus skálán nem egy lineáris kapcsolat, de aszimptotikusan párhuzamos a logaritmikus skálán ábrázolt aggregált átlagos fajlagos idő görbével. Nagy Q (>20) értékek esetén a következő egyszerű kapcsolat használható (Conway és Schultz, 1959):

Az 5. ábra az aggregált átlagos fajlagos idő (átlY(x) [0,8]) és a fajlagos idő (Y(x) [0,8]) görbéket mutatja a 2. ábrához tartozó adatokkal 80%-os tanulási hatás mellett a (11) formulát használva. Megfigyelhető, hogy a fajlagos idő ebben az esetben is alacsonyabb, mint az aggregált átlagos fajlagos idő.

[image: image19.emf]Tanulási görbe lineáris aggregált átlagos fajlagos idő 

5. ábra Logaritmus skálán ábrázolt tanulási görbe lineáris aggregált átlagos fajlagos idő görbével
Az aggregált átlagos fajlagos idő modell előbbi, (9)-es egyenletben látható alakja (amit a fajlagos idő modellnél is használunk) a következőképpen származtatható (McIntyre, 1977): minden alkalommal, amikor a kumulált termelés megkétszereződik, az átlagos fajlagos idő a megelőző átlagos fajlagos idő L%-ára csökken. Ez a folyamat egyszerűen leírható az alábbi egyenlettel, ahol m azt jelöli, hogy a termelés hányszor kétszereződött meg, tehát

A kumulált termelés (Q) a következőképpen fejezhető ki:

A (13)-as egyenletet m-re megoldva és (12)-be behelyettesítve a következőre jutunk:

A (14)-es egyenlet mindkét oldalának a logaritmusát véve:

b-t behelyettesítve logL / log2 helyére, a következő egyenlethez jutunk:

Végül, a logaritmus függvény szigorú monotonitása miatt az egyenletet átalakítva a tanulási görbének a korábban ismertetett alakjához jutunk:

Az aggregált átlagos fajlagos idő modellben L kizárólag a 0,5 < L < 1 tartományba eshet,  ugyanis L =1 esetén nincs tanulás, L = 0,5 esetén pedig az összes idő ugyanannyi marad, míg a termelés továbbra is kétszereződik, ami nyilvánvalóan képtelenség (McIntyre, 1977).
Mivel egyik modell támogatói sem tudják álláspontjukat logikai úton alátámasztani, és a tapasztalatok sem igazolják egyik alternatíva felsőbbrendűségét sem, így leginkább a számítási kényelem dönti el, hogy melyik modellt használják a gyakorlatban. Mivel a két görbe nagy gyártási mennyiségeknél párhuzamos, a különbség csak a termelés kezdő szakaszában fontos, ezért sok alkalmazásnál nem lényeges, hogy melyik görbe használatát választjuk (Conway és Schultz, 1959).
3.4. A tanulási görbe gyakorlati alkalmazásának korlátai
A tanulási görbe gyakorlati alkalmazásának természetesen vannak korlátai. Ezek közül a legjelentősebbek (Koltai, 2006):
· Nehéz megbecsülni az első darab elkészítésének idejét.

· Kérdés, hogy ami igaz egyetlen munkásnak egy gépnél tapasztalható tanulására, az milyen mértékben vetíthető ki egy egész szervezeti egységre, például egy szerelősorra.
· Régebben gyártott termék során felhalmozódott „tanulás” milyen mértékben vehető figyelembe később, ha közben mást is gyártottunk.
Mindezek ellenére az 1930-as években népszerűvé vált tanulási görbe újabban ismét előtérbe kerül. Ennek egyik oka, hogy a vevőorientált gyártó- és kiszolgálórendszereknél egyre gyakoribb a kis sorozatú gyártás. A tanulási görbe alakjából látható, hogy éppen a kezdeti szakaszban (új termék kis sorozatú gyártása) van jelentősége a tanulásnak. Továbbá, az egyre komplexebbé váló termékek és szolgáltatások előállításakor kétségtelen szerepe van a tanulási hatásnak. Összefoglalva tehát megállapíthatjuk, hogy ott, ahol az emberi és szervezeti tanulás hatása feltételezhető, a tanulási hatás figyelembevételével a rendelkezésre álló kapacitásról pontosabb kép kapható, mint annak elhanyagolásakor. (Koltai, 2006)
4. Árbevétel-Költség-Fedezet-Nyereség- (ÁKFN) struktúra
„A költség-volumen-eredmény-elemzés egyik fő célkitűzése, hogy a termelt mennyiség megváltozásának az eredményre és a költségszerkezetre gyakorolt hatását kimutassa.

A vállalati eredményt az árbevétel (Á) és az összes költség (Kö) különbsége adja. Ha az eredmény előjele pozitív, nyereségről (N), ha negatív, veszteségről beszélünk. Ezen elemzés során a költségeket a reagálás szerint szétbontjuk, így az árbevételből külön levonjuk az összes proporcionális költséget (Kpö), azaz a termelés által okozott költségeket, majd levonjuk az összes fix költséget (Kfö), a vállalat kiépítettségére jellemző, a termeléstől függetlenül fellépő költségeket. Eredményül ugyanazt a nyereséget kapjuk, mint az összes költség levonása után, de most már meg tudjuk ítélni, hogy a vállalati eredmény hogyan függ a termelési mennyiség megváltozásától Az így felépített gazdasági számítást nevezzük Árbevétel-Költség-Fedezet-Nyereség- (ÁKFN)- struktúrának, ahol a fedezet (F) az árbevétel és az összes proporcionális költség különbsége (F = Á-Kpö).

Az ÁKFN-struktúrát grafikusan a 6. ábra szemlélteti.

6. ábra ÁKFN-struktúra ábrázolása
A költségek (Kö = Kfö + Kpö) egyenese a fix költségből indul, és a fajlagos proporcionális költség meredekségével nő. Az árbevétel az origóból indul, és a termék egységárának megfelelő meredekséggel nő. Ha nyereséget akarunk, akkor az árbevétel egyenese meredekebb, mint a költségek egyenese, azaz a terméket magasabb egységáron kell eladni, mint a fajlagos (egy termékre eső) proporcionális költség. Hogy legyen miből kifizetni a fix költségeket, a fedezetnek pozitívnak kell lennie. Az ábrán bejelölt fedezeti pontban az árbevétel éppen megegyezik a költségekkel, azaz a nyereség ott zéró. A fedezeti pont előtt az árbevétel kisebb, mint az összes költség, tehát veszteséges a termelés, a fedezeti pont után azonban már nyereségről beszélhetünk. A fedezeti pontban a nyereség nulla, tehát a fedezettömeg éppen fedezi a fix költségeket. Innen ered a „fedezet” elnevezés: amíg el nem érjük a fedezeti pontot, addig a fedezet a fix költségeket fedezi, felette pedig már nyereséget képez. (Kövesi (szerk.), 2007)
A fedezeti ponthoz tartozó termelési volument kritikus termelési volumennek (Qkrit) nevezzük. Minden tevékenységnél fontos tudni, hogy az éppen aktuális „munkapont”, a ténylegesen termelt mennyiség (Qtény) hol helyezkedik el a kritikus termelési volumenhez képest, milyen pozitív, vagy negatív távolságra fekszik a fedezeti ponttól.
A vállalat gazdásági sajátosságait jól mutatja az ÁKFN-struktúra, segítségével elemezhetjük a termékmennyiség változásának hatását a nyereségre. (Kövesi (szerk.), 2007) A hagyományos ÁKFN-elemzésnél lineáris költség- és árbevétel függvényeket alkalmaznak. A lineáris költségfüggvények használata többek között azt feltételezi, hogy a vállalat emberi erőforrása vagy egy homogén csoport, vagy állandó összetételű homogén alcsoportok összessége, és a teljes termelt mennyiség lineárisan változik a látszólag felcserélhető munkaegységek növekedésével vagy csökkenésével (McIntyre, 1977).
4.1. A tanulási görbe alkalmazása az ÁKFN-struktúrában

Amikor a gyártásban új termék vagy konstrukció jelenik meg, amely munkaigényes és összetett dolgozói készséget igényel, a tanulás fontos tényezővé válik, és a korábbi feltételezések, melyek igazak voltak a hagyományos, lineáris ÁKFN-modellnél, már nem fogadhatók el. Még bevezetett termékeknél sem igazolható a linearitás, ha magas a fluktuáció és az összetett munkafeladatokat meg kell tanulniuk az új dolgozóknak (McIntyre, 1977).
Az ÁKFN-elemzésnél a tanulási görbe modellek hasznosak lehetnek függetlenül attól, hogy egy vállalat projekt- vagy időszakos rendszerben működik. Projektek esetén, ahol meghatározott számú terméket gyártanak, a tanulási görbe segítségségével javítani lehet a projekt profitjára, illetve a fedezeti ponthoz tartozó mennyiségre vonatkozó becsléseket. Olyan esetekben, ahol az eladás meghatározatlan számú időszakon keresztül folytatódik, az új termékek esetén a tanulási görbe használata pontosíthatja az időszaki nyereségre és fedezeti pontra vonatkozó becsléseket a tanulási folyamat alatt és után (McIntyre, 1977). Noha mindkettő irányvonal fontos, a dolgozatomban elsősorban az időszakos rendszerben végzett tevékenységek ÁKFN struktúrájának vizsgálatával foglalkozom.

4.2. Tanulási görbe használata az időszaki ÁKFN-elemzés finomításához
A továbbiakban változatlanul érvényesek az ÁKFN-elemzés szokásos feltevéseit, azzal a kiegészítéssel, hogy a költségfüggvényeket nemlineárisnak tételezzük fel. A nemlinearitás oka a tanulási hatás. Egy olyan terméknél tehát, amelynél feltételezzük a korábban megismert 

= a·Qb tanulási görbét, az első időszakra vonatkozó nyereség-egyenlet a következőképpen írható fel (McIntyre, 1977):

ahol:

N – a nyereség,

Á – az árbevétel,

Kpö – az összes proporcionális költség,

Kfö – az összes fix költség,

p – az egységár,

c – a munkaidő egységnyi költsége,

Q – az elvégzett feladat mennyisége (pl. legyártott termékek száma),

– az elsőtől a Q-adikig gyártott összes termék esetén az átlagos fajlagos gyártási idő.

-t helyére a (9) összefüggést írva, a következő egyenlethez jutunk:

ahol:

a – a feladat első végrehajtásához szükséges idő,
b = 

 – a tanulási index, vagy tanulási faktor, a végrehajtott feladatok számának növekedésével összefüggő időcsökkenést leíró paraméter,

L – tanulási ráta,

k = c·a – az első darab fajlagos proporcionális költsége.

A (19)-as egyenletben szereplő b tanulási index olyan tényező, amely az idő múlásával (termelési mennyiség növekedésével) állandó munkaerőt feltételezve csökkenti az átlagos termelési költséget. A (19)-as egyenletben a fajlagos átlagos gyártási idő állandó ütemben csökken, ami arra utal, hogy a munkánál alkalmazott emberi csoport együttesen, egy egységként fejlődik, és halad a tanulási görbe mentén (McIntyre, 1977).
A következő fejezetben azt vizsgáljuk meg, hogy a tanulási hatás hogyan hat a proporcionális költségre és ezzel az összes költségre, továbbá hogyan befolyásolja a fedezeti pontot és a nyereség mértékét. Vagyis a tanulási ráta változtatásának ÁKFN-struktúrára gyakorolt hatását elemezzük.

4.3. Nemlineáris költségfüggvényű ÁKFN-struktúra szemléltetése
Szemléltetésül tekintsünk egy vállalatot („A” vállalat), amely adott időszakban 400 db terméket gyárt (Q = 400 db) 0,25 eFt-os egységár mellett (p = 0,25 eFt/db).
A 2. táblázat a korábbi jelöléseket felhasználva a 7. és 8. ábrához tartozó alapadatokat mutatja. Vizsgáljuk meg, hogy különböző tanulási hatásokat feltételezve hogyan változik a kritikus mennyiség és ezáltal a nyereség mértéke.

2. táblázat Alapadatok 

	
	1
	2
	3
	4
	5

	Q
	400
	400
	400
	400
	400

	p
	0,25
	0,25
	0,25
	0,25
	0,25

	k
	0,2
	0,2
	0,2
	0,2
	0,2

	L
	1
	0,95
	0,9
	0,8
	0,7


A 7. és 8. ábrákon jól látható, hogy ha van tanulási hatás, az összes költség (a proporcionális költség csökkenése miatt) jelentősen csökken. Minél kisebb a tanulási ráta értéke, vagyis minél nagyobb a tanulás mértéke, annál nagyobb mértékben csökken az összes költség. 

[image: image34.emf]0

10

20

30

40

50

60

70

80

90

100

110

0 50 100 150 200 250 300 350 400 450

Termelt mennyiség

Árbevétel, Költségek

Á

Kf

1.Kö [1]

1.Fp [1]

Átény

Kö,tény [1]

2.Kö [0,95]

2.Fp [0,95]

3.Kö [0,9]

3.Fp [0,9]

4.Kö [0,8]

4.Fp [0,8]

5.Kö [0,7]

5.Fp [0,7]

1.N

3.N


7. ábra ÁKFN-struktúra (p = 0,25 eFt/db)
A kinagyított ábrán (8. ábra) az is jól látszik, hogy ha nincsen tanulás, vagyis L = 1, akkor a költségfüggvény lineáris (ez felel meg a korábban ismertetett hagyományos modellnek), viszont ha L < 1, vagyis van valamilyen mértékű tanulás, akkor a költségfüggvény degresszív.

8. ábra ÁKFN-struktúra kinagyított kezdeti résszel (p = 0,25 eFt/db)
3. táblázat ÁKFN-struktúra 

	
	1
	2
	3
	4
	5

	Á
	100
	100
	100
	100
	100

	Kpö
	80
	51,35
	32,18
	11,63
	3,67

	F
	20
	48,65
	67,82
	88,37
	96,33

	Kfö
	10
	10
	10
	10
	10

	N
	10
	38,65
	57,82
	78,37
	86,33


	
	1
	2
	3
	4
	5

	Qkrit
	200
	93
	69
	51,5
	45

	Ákrit
	50
	23,25
	17,25
	12,875
	11,25


4. táblázat Fedezeti ponthoz tartozó kritikus mennyiség és árbevétel


A 8. ábrán is látszik és a 3. táblázatés 4. táblázatokból is kiolvasható, hogy a tanulási hatás miatti költségcsökkenés következtében (ilyen adatok mellett) jelentősen csökken a fedezeti ponthoz tartozó kritikus mennyiség, és vele együtt az árbevétel kritikus szintje is, ezáltal többszörösére nő a nyereség. Fontos tehát figyelembe venni az ÁKFN elemzésnél a tanulási hatást, mert lényegesen befolyásolja az eredményt és az ÁKFN vizsgálatokra épülő vezetői döntéseket.
5. Termékösszetétel optimalizálás
A termelékösszetétel optimalizálási modelleknél a tanulási hatás befolyásolja a gyártott mennyiség kapacitásigényét, valamint a gyártási költséget. Ezek figyelembevételének lehetőségét vizsgáljuk a következő fejezetben.
5.1. A termékszerkezet optimalizálása lineáris termeléstervezési modell esetén
Tekintsük az alábbi nagyon egyszerű termékösszetétel meghatározási feladatot, amelynél egyetlen időszakban kell eldönteni, hogy a gyártott két termékből mekkora mennyiség készüljön (Koltai, 2006). Célunk, hogy az összes legyártott termék hozama, melyet a termékek fajlagos fedezetével mérünk, a lehető legnagyobb legyen. Az 1-es termék fajlagos fedezete 180 Ft/db, gyártott mennyisége X1 ≥ 0. A 2-es termék fajlagos fedezete 290 Ft/db, gyártott mennyisége X2 ≥ 0.
Az összes fajlagos fedezetet maximalizáló célfüggvény a következőképpen írható fel:

Mindkét termék gyártásához két erőforrásra van szükség. A termékek egy darabjának gyártásához szükséges erőforrásigényt gépórában mérjük. Az erőforrásokra vonatkozó erőforráskorlát egyenletek a következők:

További korlátot jelent az egyes termékekből kötelezően gyártandó minimális és eladható maximális mennyiség. Az 5. táblázat „Piaci korlátok” részének adatait felhasználva a következő további négy feltételt fogalmazhatjuk meg:

A fenti két változót és - a nemnegativitási feltételeket is figyelembe véve - hat feltételt tartalmazó termeléstervezési feladat lineáris, optimális megoldását az X1 = 800 db/időszak és X2 = 400 db/időszak értékek adják. A célfüggvény optimális értéke a következőképpen számolható: 180 · 800 + 290 · 400 = 260 000 Ft/időszak. Az alapadatokat az 5. táblázat foglalja össze. A feladat optimális megoldását pedig a 9. ábra szemlélteti.
5. táblázat Kétváltozós lineáris termeléstervezési modell bemeneti adatai
	Termékadatok:
	Termék1 (T1)
	Termék2 (T2)
	 

	Egységár (p)
	1180
	1290
	 

	első db gyártási ideje (a)
	2
	3
	 

	Munkaidő egységköltsége (c)
	500
	333,33
	 

	Termék-erőforrás mátrix (gó/1.db):
	a1 (gó/1.db)
	a2 (gó/1.db)
	Ej (gó/időszak)

	Erőforrás1 (E1)
	1
	1
	1200

	Erőforrás2 (E2)
	1
	2
	1600

	Piaci korlátok (db/időszak):
	X1 (db/időszak)
	X2 (db/időszak)
	 

	Minimális mennyiség (xmin)
	200
	100
	 

	Maximális mennyiség (xmax)
	2000
	2000
	 

	Célfüggvényegyütthatók (Ft/1.db):
	 

	Fajlagos fedezet (f)
	180
	290,01

9. ábra Kétváltozós lineáris termeléstervezési modell grafikus ábrázolása
A bevonalkázott terület jelöli a feladat megengedett, minden korlátozó feltételt kielégítő megoldásainak halmazát. Ezen pontok közül kell kiválasztani azt (vagy azokat), amelyhez tartozó gyártandó mennyiségek maximalizálják a célfüggvényt. 
A feladat a következőképpen írható fel általánosan:

	
[image: image44.wmf]å

å

=

=

×

×

-

=

×

n

i

i

i

i

i

n

i

i

i

x

c

a

p

Max

x

f

Max

1

1

)

(


	(27)   

	
[image: image45.wmf]å

=

£

×

n

i

j

i

ij

E

x

a

1


	(28)   


ahol:

fi – az i termék fajlagos fedezete, vagyis az ár és a proporcionális költség különbsége, ami lineáris esetben: fi = pi - ai · ci,

pi – az i termék egységára,

a – gyártási idő, ezen belül: ai – az i termék gyártási ideje, valamint aij – az i termék gyártási ideje a j erőforráson, 
ci – az i termék egységnyi idejére eső (bér)költség,

xi – az i termékből gyártott mennyiség, xi ≥ 0,
Ej – a j erőforrás kapacitása.
5.2. A termékszerkezet optimalizálása a tanulási hatás figyelembevételével

Ha a célfüggvénynél és az erőforráskorlátoknál figyelembe vesszük az időnek a mennyiségtől függő változását, vagyis a tanulási hatást, akkor a következő egyenletrendszerhez jutunk:
Célfüggvény:

	
[image: image46.wmf]÷

÷

ø

ö

ç

ç

è

æ

ú

û

ù

ê

ë

é

-

å

å

å

=

=

=

n

i

x

k

b

i

i

n

i

i

i

i

i

k

a

c

x

p

Max

1

1

1


	(29)   


Feltételek:

Ahol:

i
-  termékindex (i = 1,…, n)

j
- erőforrások indexe (j = 1,…, J)

xi
- az i termékből gyártott mennyiség, xi ≥ 0
k
-  azt jelzi, hogy hányadiknak gyártott termékről van szó (k = 1,…, xi)


bij
- az i termék tanulási rátája a j erőforráson
ci
- az i termék egységnyi idejére eső (bér)költség

ai
- az i termék első darabjának összes gyártási ideje

aij
- az i termék első darabjának gyártási ideje a j erőforráson.

Nyilvánvaló, hogy 

- a j erőforrás kapacitása.

A kumulált tanulási görbe szummájának közelítése integrállal:

A (31) közelítő képletet beírva a (29) célfüggvénybe és a (30) kapacitásfeltételekbe a következő nemlineáris optimalizásási problémát kapjuk:

Célfüggvény:

Feltételek:

A (32) és (33) egyenletekből látható, hogy míg az árbevétel lineáris, addig a proporcionális költség és a kapacitásfelhasználás nemlineárisak. Vagyis a tanulási hatás figyelembevételével a feladat egy nemlineáris optimalizálási problémához vezet.

Az 5. táblázat adatait alapul véve, 95%-os tanulási ráta mellett a lineáris függvények grafikus ábrázolása a 10. ábra szerint módosul.
Az erőforráskorlátok képe az origótól nézve konvexszé válik a tanulási hatás következtében. Ennek oka az, hogyha csak egyik vagy csak másik terméket gyártjuk, akkor a gyártott termék átlagos fajlagos gyártási ideje jóval alacsonyabb, mintha mindkettő termékből sokat, aránylag egyenlő mértékben gyártunk. Utóbbi esetben ugyanis a tanulási hatásból adódó fajlagos gyártási idő csökkenésének mértéke kisebb, vagyis az átlagos fajlagos gyártási idő magasabb lesz az egyes termékek esetében.
Ezzel szemben a két termékre eső fajlagos fedezet akkor a legkedvezőbb (legmagasabb), ha a két termék fajlagos gyártási költsége, átlagos fajlagos gyártási ideje együttesen a lehető legalacsonyabb, ezért a célfüggvény konkáv.

A 10. ábrán jól látható, hogy a tanulási hatás figyelembevételével megnőtt a megengedett megoldástér (bevonalkázott terület), vagyis az egyes termékekből többet tudunk gyártani adott feltételek mellett a lineáris modellhez képest. Az optimális termékszerkezet (800;400)-ról körülbelül (1260;595)-re változott. Ez azonban csak grafikusan sejthető, az erőforráskorlátok elhelyezkedéséből a célfüggvény manuális eltolása révén becsülhető, ugyanis az Excel Solver ebben a nemlineáris esetben nem tud optimumot számolni, mert a függvények nem konvergálnak az optimális értékhez.
[image: image52.emf]Tanulás (nemlin)

10. ábra Kétváltozós nemlineáris termeléstervezési modell grafikus ábrázolása
5.3. Nemlineáris erőforráskorlátok közelítése lineárissal

Mivel a fenti nemlineáris feladat nem oldható meg hagyományos optimalizálási módszerekkel, ugyanakkor sem az erőforráskorlátok sem a célfüggvény görbültsége nem jelentős mértékű, megoldást jelenthet ezen függvények lineáris közelítése. Ez egy új lineáris programozási feladat megfogalmazását jelenti.

A lineáris közelítéshez használjuk az átlagos fajlagos gyártási időket (
[image: image53.wmf]átl

i

a

).

Az eljárás menete a következő:
· Adjunk felső becslést  xi-re úgy, hogy a lehetséges felső korlátok közül (piaci- és erőforráskorlátok) a legkisebbet vesszük (
[image: image54.wmf]max

), az alsó határt pedig vegyük nullának (
[image: image55.wmf]min

i

x

= 0). (ld. 11. ábra)
[image: image56.emf]
11. ábra x1 és x2 alsó és felső becslése
· Az alsó és felső határ között keressük meg az átlagos integrálközepet (xij(aátl)), melynek értéke a következőképpen számolható ki:

xij(aátl) azt az értéket jelenti, amellyel a megfelelő a-t (első darab gyártási idejét) megszorozva megkapjuk az átlagos fajlagos gyártási idő(ke)t (
[image: image60.wmf]átl

ij

a

). (A „megfelelő a” a célfüggvény esetében az i termék első darabjának előállításához szükséges idő, vagyis az i termékből gyártott első munkadarabnak az egyes és kettes erőforráson együttesen eltöltött ideje; az erőforráskorlátok esetében i termékből gyártott első munkadarabnak a j erőforráson eltöltött ideje, vagyis aij.)

Ennek következtében a célfüggvény és az erőforráskorlátok az alábbiak szerint módosulnak:
Célfüggvény:

Feltételek (
[image: image65.wmf]átl

):

[image: image68.emf]E1 (lin-tan)

12. ábra Nemlineáris erőforráskorlát becslése átlagos integrálközéppel
A 12. ábrán látható, hogy a tanulási hatást figyelembe vevő nemlineáris feladat átlagos fajlagos gyártási időkkel való lineáris közelítése az erőforráskorlát nagy részén felső becslést ad a gyártható mennyiségekre vonatkozóan (a 12. ábrán az „E1 átl” egyenes majdnem végig az „E1(tan)” görbe fölött halad). Ez azt jelenti, hogy ennyit biztosan nem tudunk gyártani adott tanulási ráta és meghatározott feltételek esetén.
Erre a problémára a következő megoldást javasoljuk: az „E1 átl” egyenest toljuk el az „E1 átl” egyenessel párhuzamosan lefelé úgy, hogy az „E1(tan)” görbét alulról érintse, vagyis áthaladjon a görbe minimumpontján. Esetünkben tehát az (x1’, x2’) ponton kell áthaladnia az egynesenek, amint azt a 13. ábra szemlélteti. A másik erőforráskorlát esetében is hasonlóan járjunk el, majd az így keletkezett, minimálisan és maximálisan gyártandó mennyiségekre vonatkozó korlátokat is figyelembe vevő megoldástérben keressük meg a linearizált célfüggvény optimumát,.

[image: image69.emf]E1 (lin-tan)(alulról)

13. ábra Nemlineáris erőforráskorlát lineáris alsó becslése
Ez a megoldás több szempontból is jó. Egyrészt a feladat lineáris marad, ezért hagyományos módszerekkel is megoldható. Másrészt figyelembe veszi a tanulási hatást, ugyanakkor alsó becslést ad, tehát az így kapott termékmennyiségek legyárthatóak.

Az eljárás matematikai leírása:
A tanulási hatást is figyelembe vevő j erőforráskorlát képlete két termékre (
[image: image70.wmf]tan

[image: image72.wmf]tan

 x2-re rendezve:

x2-re rendezett 
[image: image74.wmf]tan

 x1 szerinti deriváltja:

x2-re rendezett 
[image: image76.wmf]átl

E

Tegyük egyenlővé 
[image: image78.wmf]tan

 deriváltját és 
[image: image79.wmf]átl

j

E

 meredekségét. Ebből az összefüggésből megkapjuk x1’-t, az 
[image: image80.wmf]tan

 minimumához tartozó x1-es értéket.

x1’-t 
[image: image83.wmf]tan

E

-ba behelyettesítve megkapjuk x2’-t.

x1’ és x2’ az 
[image: image85.wmf]tan

 minimumához tartozó koordináták, ahová a linearizált erőforráskorlátot (
[image: image86.wmf]átl

) el akarjuk tolni. x1’ –t és x2’ –t 

-ba beírva megkapjuk 

 képletébe Ej helyére Ej’-t beírva megkapjuk az (x1’, x2’) érintőpontba letolt 

A hagyományos lineáris modell és tanulási hatást figyelembe vevő linearizált modell összehasonlítását két termék esetén, az 5. táblázat adatait felhasználva, L = 0,95-ös tanulási ráta mellett a 14. ábra szemlélteti.
Az ábrán jól látható a megnövekedett megoldástér, és leolvasható akár grafikusan is az optimális megoldás. Eredeti mintapéldánk, a tanulási hatást is figyelembe vevő, de linearizált feltételek és célfüggvény esetén a következőképpen írható fel:

Linearizált erőforráskorlátok:

Piaci korlátok:

Linearizált célfüggvény:
	CF’:

A feladat optimális megoldása a következő: x1 = 1257,12 db, x2 = 595,29 db.
A célfüggvény optimális értéke a következőképpen számolható:
563,47[Ft/db] · 1257,1[db] + 653,19[Ft/db] · 595,3[db] = 1097182 [Ft/időszak]

Ezen értékek a 14. ábrán is jól láthatóak.

14. ábra Hagyományos lineáris modell és tanulási hatást figyelembe vevő linearizált modell összehasonlítása két termék esetén
6. Összefoglalás
•
TDK dolgozatomban a tanulási hatás figyelembevételének lehetőségét vizsgáltam költségelemzési és termékszerkezet vizsgálati problémák esetén.

•
A dolgozat első részében összefoglaltam a tanulási görbével kapcsolatos főbb tudnivalókat, ismertettem az alapfogalmakat, ezután leírtam a hagyományos ÁKFN-struktúrához kapcsolódó főbb alapismereteket.

•
A hagyományos ÁKFN-modell számításainál lineáris költség és árbevétel függvényeket használnak. Ez részben leegyszerűsíti a számításokat, másrészt, ha a dolgozatban említett feltételek nem állnak fenn, akkor jó közelítést ad a valós adatokról. Azonban a feltételek fennállása esetén, ha figyelembe vesszük a tanulási hatást is, a költséggörbék a lineárissal szemben degresszív alakúak, és jelentősen eltérhetnek a lineáris modell értékeitől, különösen nagy mennyiségek gyártásakor.

•
TDK dolgozatom kapcsán azt vizsgáltam, hogy különböző tanulási ráták esetén mekkora ennek az eltérésnek a mértéke. Ehhez Excelben modellt készítettem, melynek segítségével számításokat végeztem, melyek eredményét táblázatokba foglaltam, ábrákon szemléltettem, és a lineáris tankönyvi példa módosításával a dolgozatomban röviden be is mutattam. Az ábrák segítségével megállapítható, hogy minél nagyobb a tanulási hatás, vagyis minél kisebb a tanulási ráta értéke, annál alacsonyabb a költségfüggvények (proporcionális- és ezáltal az összes költség függvény) értéke. Már 95%-os tanulási ráta esetén is jelentősen csökkentek a költségek abban az esetben, ahol a proporcionális költségek aránya jóval meghaladta a fix költségek arányát.

•
 TDK dolgozatomban megvizsgáltam, továbbá azt is, hogy hogyan alakul a hagyományos, lineáris termékszerkezet optimalizálási modell, ha figyelembe vesszük a tanulási hatást. Megállapítottam, hogy a tanulási hatás figyelembevétele olyan nemlineáris problémára vezet (konvex erőforráskorlát és konkáv célfüggvény) amely a nemlineáris optimalizálás módszereivel is csak nehezen oldható meg. Kidolgoztam ezért egy olyan módszert, mely ezeket a nemlineáris függvényeket linearizálja. Ennek eredményeképpen felírható egy új lineáris feladat, mely alulról közelíti a tanulási hatást is figyelembe vevő görbéket, lehetővé téve ezzel a feladat megoldását, lineáris programozással, továbbá az érzékenységvizsgálati eredmények értelmezését is.
•
A TDK dolgozatomban a nemlineáris termékszerkezet optimalizálási problémának a megoldása kapta a fő hangsúlyt. A kutatás további iránya lehet a tanulási görbe stacionárius állapotát is figyelembe vevő elemzések kidolgozása, valamint a linearizált termékösszetételi faladat érzékenységvizsgálati eredményeinek értelmezése és érvényességének meghatározása.

